Një rezervat në Florida përpiqet të shpëtojë një elefant të rrezikuar
Elefanti aziatik besohet të jetë një nga kafshët më inteligjente në botë
Elefantët aziatikë kanë qënë argëtuesit në cirqet me famë botërore Ringling Brothers dhe Barnum & Bailey për gati 140 vjet. Adam Murdoch është një nga zbutësit e kafshëve në cirk. Janice Aria, menaxhere për administrimin e kafshëve në cirkun Ringling Brothers thotë se elefantët aziatikë iu shtuan listës së specieve të rrezikuara tre vjet më parë. Këtu hyn në lojë kompania Feld Entertainment, pronare e cirkut. Ata e krijuan këtë rezervat për të ruajtur, shtuar dhe kujdesur për elefantët aziatik. Qendra për Ruajtjen e Elefantëve u krijua në vitin 1995. Kur elefantët përfundojnë karrierën e tyre në cirk ata çlodhen këtu në këtë kopësht prej 81 hektarësh, të ndërtuar me 5 milion dollarë për t’u kujdesur për ta. Bruce Read është nënpresidenti i cirkut Ringling Brothers. Stafi i specializuar kujdeset për 30 elefantët e qendrës shtatë ditë në javë. Në mëngjes elefantët zgjohen duke bërë pak fiskulturë dhe më pas zbutësja Trudy Williams i lan dhe i ushqen. Michael Hayward dhe zbutës të tjerë të kafshëve në qendër thonë se kanë investuar shumë emocionalisht. Bruce Reid thotë se ruajtja e elefantëve aziatikë është një mision i rëndësishëm i qendrës. Qendra është bërë gjithashtu një pikë për studimin e elfantëve aziatikë. Studiuesit në mbarë botën vijnë këtu për t’i kuptuar më mirë gjitarët gjigandë. Trudy Williams beson se nuk ka gjë më të mirë sesa të dalësh në pension në Florida dhe të kesh këtë kujdes dhe vëmendje. //kk//